**Formandens beretning for 2021**

Velkommen til de fremmødte til Ringe boldklubs generalforsamling 2022, nu er klubhuset efter rigtig lang tids renovering og tilbage flytning ved at ligne sig selv igen.

Året 2021 har Corona fået mindre og mindre indflydelse på sport og idræt i Danmark. så da foråret kom startede alle hold/afd. op som man var vant til før Covid-19. med mange glade piger, drenge samt trænere der trængte til at komme ud på anlægget igen for at spille fodbold.

Fokusset omkring Covid-19 var omkring bliv hjemme ved symptomer eller smitte og jeg har fuldt med fra sidelinjen i de forskellige holds FB-grupper og vil gerne takke forældre og trænerne for at udvise denne store omsorg for alle Rb27 medlemmer og dem omkring klubben.

Bestyrelsen har efter sidste generalforsamling bestået af 8 medlemmer og 2 suppleanter. Der er blevet oprettet et sponsorudvalg Sponsor og et medie udvalg.

Sponsor udvalget blev oprettet så bestyrelsen havde fast fokus på denne del, da Covid-19 ikke havde gavnet indtægten fra sponsorerne. Klubben vil gerne være attraktiv for sponsorer da vi mener der render mange reklamesøjler (medlemmer) rundt som bevæger sig i Ringe og omkring Midtfyn. Og selvfølgelig grundet at sponsorindtægten er med til at udvikle klubben og dens medlemmer.

Men da udvalget startede op på igen at få flere sponsorer til samt udarbejde nye sponsorer pakker, måtte vi konstatere at Covid-19 ikke havde sluppet erhvervslivet helt endnu. Men nu ligger det klar til en fornyet indsats i 2022.

Medieudvalget blev oprettet så der kunne komme en fælles retningslinje i hvordan vi bruger medier og kommunikere ud til vores medlemmer samt familier og generelt spreder vores budskab.

Der er også på sigt at dette udvalg skal gøre RB27 mere synlig via billeder af vores hold og arrangementer. Samt kommunikere at i Ringe boldklub er det sjovt at spille fodbold.

Et af mange tiltag er f.eks. at der arbejdes på at få RB bladet op at står igen og er næsten klar til trykkeriet efter bestyrelsen gennemlæsning.

Disse 2 fokusområder er mulig igen 100 % efter bestyrelsen kom til at består af 10 medlemmer.

Derudover har bestyrelsen brugt rigtig rigtig meget fokus og ikke mindst tid på at få træner kabalen til at gå op i en højere enhed, de fleste hold/afd. endte mig med få trænere og assistenter, så sæsonen kunne starte godt op. Men U13 afd. har krævet ekstra tid og fokus da vi i starten af 2022 stadigvæk stod uden trænere til dette hold.

Inden jeg går videre, vil klubben og bestyrelsen gerne takke alle de forældre der har løftet opgaven som trænere, assistenter m.m. i efteråret 2021 så holdet kunne opretholdes. Ved opstarten af 2022 havde U13 holdet/afd. stadigvæk ikke en træner eller trænerteam på trods af vi har haft mange samtaler og snakke med seriøse henvendelser og tilkendegivelser om at have interesse.

Her vil klubben og bestyrelsen sige stor tak til Martin Happel for at tage ansvaret for U13 med hjælp fra forældrene. Slut 2021 start 2022

Efter meget søgen fandt klubben endelig de 2 personer Mads Sandlykke og André Hunderup der havde tid, lyst og ikke mindst niveauet til at kunne tage denne talent fylde afd.

Nu hvor vi er i gang med træner skifter så fik U14 her i starten af 2022 nyt træner team efter Lasse Birnbaum Jensen meddelte han stoppede med udgangen af januar 2022. Der fik vi trænerteamet Casper Nytofte og Lucas Teglværk. Casper Nytofte har trænet drengen sammen med Lasse så både de unge drenge og Casper kender hinanden. Og det er de unge drenge rigtig glade for og det fungerer godt.

Alle hold fik spillet turnering eller stævner igen og fantastisk er opleve den glæde der er ved at komme ud og spille kamp igen. Der har været savnet af os alle.

Ringe boldklub hold klarede sig godt i deres årgange med de få nederlag der nu engang følger med sporten. Der har været trods Covid-19 en lille tilgang i medlemstallet sidst 2021 og starten 2022.

Vores bold og bevægelse er stadigvæk i vækst og er begyndt at afsætte helt unge piger/drenge op til vores andre afd.

Samt vores dame afd. har oplevet tilgang og er nu ved at etablere sig i Ringe boldklub.

Vores U13 hold klare sig rigtig godt begge hold med mange sejre. Det har været skønt at se så mange glade unge drenge der samtidig har udviklet sig rigtig meget.

Seniortruppen oplever også fremgang i medlemstallet, og da begge hold kvalificerede sig til oprykningsspillet i deres respektive puljer, spiller RB 1. hold nu igen om at være en del af den fynske serie 1 og hold 2 om en fast plads i serie 3.

Klubbens U15 samarbejde med Kværndrup går godt, har Ringe Boldklub kun 2-3 spillere tilknyttet klubben og af den grund overvejer vi at stoppe samarbejdet med Kværndrup.

Klubben blev spurgt om vi kunne tænke os at gå ind i et samarbejde med et nedlagt division futsal hold fra Søhus/stige. Søhus/Stige havde spillere til holdet så der blev aftalt vi arbejde videre på løsningen om et samarbejde med henblik fyld overtagelse i 2022 efter futsal sæsonen 2021/2022. Dog kunne vores egne spillere deltage og spille kampe og træne med Futsal holdet.

Klubben har haft en minimal udgift på opstartssamarbejdet. Da alle spillere udefra der skulle deltage på holdet betalt kontingent fastsat til 500 kr. for kun futsal i ca. 5 mdr.

Da både DBU Fyn og DBU Jylland skulle indover da den tilmeldte turnering gik ind under DBU Jylland. Med hjælpe fra Ole Larsen og et stort arbejde fra Emin lykkes det er få et hold tilmeldt i 1 division vest. Så der kunne spilles ”Futsal” holdet klarede sig godt og endte nr. 3 i puljen.

Idræt center Midtfyn lagde i denne periode hal gulv til holdet trædninger. Tak til Ole Larsen, idræt center Midtfyn og Emin for at få det op at stå på så kort tid.

Fremadrettet er ideen at holdet overtages af Ringe Boldklub og spiller under RB27. Og der vil være sådan at alle spillere udefra der vil deltage på dette hold skal betale kontingent ”Futsal”

Klubben og bestyrelsen har efter sidste generalforsamlingen hvor der var enighed om at bruge penge på børn og ungdommens holdene. Men også generelt rb27 medlemmer. Det er kommet et tiltag at alle nye medlemmer at man får en gratis RB spillertrøje.

Bestyrelsen har ligeledes arbejdet i en lang periode med at få en B&U konsulent tilknyttet klubben igen så børne og ungdommen kunne få et skub i den rigtige retning. Men da DBU Fyn ikke kører nogen tilskudsordning mere, måtte klubben selv lave den endelige aftale med konsulenten Ronnie Riefling dog i tæt samarbejde med DBU Fyn.

Da snak gik frem og tilbage mellem klubben og Ronnie så stod det mere og mere klart at Ringe Boldklub skulle blive DBU børneklub som er det nye koncept DBU lancere. Og ud fra det er strategien at arbejde benhårdt på at blive DBU børneklub. Så Ronnie hovedrolle er styreklubben denne retning så Ringe boldklub kan være en DBU-børneklub.

For at blive og være en DBU-børne klub skal man opfylde nogle bestemt krav og anbefalinger og disse ting er vi i gang med at få styr på. Men det er et større arbejde som klubben og Ronnie i fællesskab skal løse. Der indgås en skriftlig aftale med DBU Fyn og klubben.

Børn og ungdom fodbold prioriteres økonomisk af klubben samt alle er velkommen og kan deltage.

Der skal udarbejdes en børnepolitik

En børnepolitik hjælper til, at både børn og voksne har klare rammer at forholde sig til, og på den måde hjælper en børnepolitik med at sikre sunde trivselsmiljøer, hvor børnene trygt kan dyrke deres idræt og have det sjovt i fodboldklubben.

I forlængelse af dette prioriteres træner og assistenter så alle for de bedste forudsætninger for udviklingen i Ringe boldklub.

Nogle af de ting der vil ske, er minimum 2 træner møder årlig samt TUS møde (træner udviklingssamtale. Alle trænere få tilbudt træner kurser og der vil være inspirations trænings aftner med eksterne folk udefra typisk fra DBU.

Alle nye trænere skal være bedre klædt på til jobbet ”træner i RB27” Ved hjælp af en træner velkomst pakke. Der vil indeholde alle praktiske information samt bestilling af træner tøjpakke, nøglekort og kontrakt m.m.

Klubben fik afholdt fodboldskolen i uge 31 med tilmelding 130 børn , masser af glade unge fik spillet fodbold i det gode vejr og uden Covid-19 restriktioner. Samt mange frivillige unge mennesker til at hjælpe som trænere og assistenter. Godt hjulpet af drevet hjulet Søren Nielsen.

Stor tak til Søren Nielsen der endnu en gang har taget ansvaret for at få det til at spille før og under fodboldskolen.

Året 2021 var også det år vi igen efter Covid-19 skulle til at afholde øens hold stævner som jo er den indtægts kilde rb27 har valgt at satse på.

Men jo tættere vi kom på afviklingsdatoen stod det klart at en aflysning var på tale endnu engang grundet manglende tilmelding hos hovedarrangøren OB. Og ja det blev aflyst og igen måtte rb27 se bort fra en indtægt på ca. 75000 kr.

Vi er blevet tildelt et stævne igen nu her til d. 25/27 marts et U10 stævne. Så vi krydser finger for det lykkes denne gang og at banerne ikke få mere vand.

Klubben har 2021/2022 skiftet tøj mærke fra Nike til Hummel. Grunden til dette er leveringstiden fra Nike er blevet for lang, der var op til 2-3 mdr. Leveringstid på alm. trøjer, shorts m.m.

Grunden til at valget faldt på Hummel er at priserne stort set er de samme som Nike og at der er et lager tæt på Danmark samt leveringstiden er væsentlig kortere.

Hertil skal sige at RB27 har fået en Webshop hvor der kan købes udvalgte varer med RB27 logo på så som spillersæt, træningsdragt og jakker som hvert enkelt medlem, forældre eller dem har lyst kan bestille.

Til sidst ville jeg gerne takke jer i bestyrelsen for et godt samarbejde 2021, vi har arbejdet med mange bolde i luften og ja det er altid dejligt med nye kræfter og nye øjne. Jeg håber vi i fællesskab fremadrettet udvikler klubben.

Og tak til alle dem der hjælper til i hverdagen, kridter banerne op, samt til trænerne det er vigtig vi alle yder så Ringe boldklub kan udvikle sig.

Med venlig hilsen

Kim Duvander

Formand Ringe Boldklub

**Bestyrelsens arbejde:**

Gøre Ringe Boldklub til DBU-børneklub

Oprettelse af trænerråd

Skaffe flere sponsorer til klubben

Udgive RB bladet igen

Skaffe penge til klubben

Oprettelse af et team til praktiske opgaver i/omkring klubben